am samstig bin i dän mit dä einte kollegin chli go downtown aluege.zerst simer noaml uf  chinatown wil mir dänkt händ es seg viellicht chli besser bi tag als i dä nacht.isch aber nöd würkli besser,s'einzige wo mir würkli gfalle hät sind die viele gmües/frücht ständ gsi dä rest hät mich überhaupt nöd an es chinatown erinneret. nachene ischs wiiter gange richtig downtown wo mer dä iolani palace go aluege sind und statue vom kamehameha I dä ersti könnig vo dä insle.das hät mir würkli guet gfalle.isch vorallem au no speziell gsi vor dir häsch es alts gebäude und hinedra sind die moderne hochhüser.nachdem  mer all wichtige sache i downtown gseh händ simer dä aloha tower go sueche.das isch en ussichtspunkt wo gratis ufe chasch.natürli typisch amerikanisch häsch det nöd müsse uelaufe sondern häsch chöne mit em lift fahre;)d'ussicht isch mega idrücklich gsi vorallem wän richtig downtown glueget häsch.